
Qui solem, stellasque regit, me misit ab astro 

Mercurii, ut vobis dura et amara loquar. 
Hic inter Iotti turrim, Sanctique Ioannis 

Te coram lassus, patria, sisto via. 
Non quod me nimium sero, Florentia, honores, 

(Post quse sum passus, sunt nihil ista) queror. 
Sum bene Ravennae, procul hac quae me expulit urbe 

Vivum, me dignum dixit et esse rogo. 
Scilicet haud curo, quas dat mihi natio laudes 

Despiciens, Musae quse cecinere mese. 
Quomodo sic animo aversi celebrare potestis 

Doctrinam, ex alto quee mihi lata fuit?... 

An mea non illos damnat Comcedia, Christi 

Qui lacerantque gregem, destituuntque Fidem? 
Quis vestrum, pudor heu! tria regna existere credit, 

Prsemia danda bonis, suppliciumque malis? 
Vento omni rapti sacros contemnitis ipsi 

Libros, Christiadum quaeque Magistra docet. 
Ius vanse libertati, verumque, piumque 

Subditis, in summum fertis et ora Deum. 
Heu qui Pastorum, Papae, legumque sacrarum 

Spretus! virginei quot lacrymaeque chori!... 
Pilati en rursus, clamores, jurgia, Judae, 

Damnati insontes, poana remissa reis !... 
Impius impune passim zizania spargit, 

Et taies fructus gens male cauta legit. 
Contra aras artes, quibus Itala natio culta est, 

Vertunt; quin prohibent, ne tueamur eas... 
Sic fas, et ratio pervertitur, atque popellum 

Ducunt, in stygiis quos decet esse locis. 
Gens vecors ! regnum vis supra condere petram 

Opposilam petrae, qua Petrus usque sedet ?... 
Quae signa, ut possis, tenus hac tua facta dedere 

Ingenii firmi, consiliique cati? 
Orator nullus, sapiens, circumspice, nullus... 

Sed solum clamor vanus ubique sonat... 
Sunt ubinam fortes, doctus, sanctusque Senatus, 

Et leges aequse?... Tullius, atque Cato?... 

Pauca statuta facis ludendo, et plurima verba: 

• Turpia commisces, vanaque multa bonis. 
Consilium expectas alienum in pace vel ipsa : 

Serva usque externis oscula das manibus... 
Ostentas a)quum, libertatemque, sed omne 

Arbitrium est, tractat juraque inepta manus. 
Errores saltem vitasses, ira maligna 

In quos nos traxit, dissidiumque vetus ! 
Forsitan Italia a vobis unita fuisset. 

Sicque unus populus, lexque, ritusque foret. 
Sed patriam Gbibellini, Guelpbique novelli, 

Rubri, Albi, et Nigri dissecuere meam ! 
Multi immo certant dominari ferreque leges, 

Pessimus est quorum scriptor epberneridum. 
Communi a sensu sententia cujus aberrat, 

Et solum, ut feriat, spicula acerbajacit. 
Pulcbra o libertas Romana, atque Attica prisca 

Corrumpi cives non ita passa tuos ! 
Passa nec effigies foedas, aliasque pudendas 

Res coram poni, gens velut ista sinit. 
Sic nempe Italiam faciunt probrisque, jocisque : 

Sed quale est semen, sic quoque messis erit... 
Plus cantatores sapiebant hercle vetusti, 

Hi quam Pasquini Marpboriique novi. 
Quse prajstas dictis mordacibus, atque jocosis, 

Patria, scis risus quid valet iste novus. 

Non horum at tempus... Tibi namque pecunia nulla : 

Vectigalque novum te gravat usque magis. 
Non ignes laeti, non cursus amplius, et styx 

Non ponte ex Arni conspicienda datur. 
Quam mutata setasL. epitogia nulla, cucullus 

Nullus !.,. Quee mulier suppara gestat adhuc ? 
Cernitur omne novum... summus re luxus in omni est. 

Non talis, credo, Sardanapalus eratl... 
Quid videor sic antiquis in vestibus inter 

Albos ipse niger, ridiculosque gravis ? 
Sed tibi ne fiam nimis hoc sermone molestus, 

Nunc joculatores perge videre tuos. 
Eja urbem Romam, fit clamor ubique, petamus. 

Romam quisque hostis, vel peregrinus adit! 
Pro peccatorum venia nos ivimus illuc, 

Ut veneraremur sancta sepulchra Petri; 
Et Petri successores: levis atque solutus 

Quisque revertebat, doctior, atque stupens. 
Per vim nunc tendunt, Henrici exempla secuti, 

Ut vellant sacra, et signa profana ferant. 
Quod scelus admittas, nisi mutes corda, memento, 

Italia, ante homines, et magis ante Deum. 
Pontifici Vaticanum, mihi credito, linque: 

Et, si opus est, alibi moenia conde tibi. 
Quaere urbem, aut struito, quae sit loco, et aere talis, 

Ut grata Ausoniis omnibus esse queat. 

Si qua tibi pietas, sedes electa Vicarii 

Christi Roma manet, Christiadumque caput. 
Neu rapias, quod cunctorum est, statio, ara, et asylum: 

Sacrilegos ausus, suppliciumque time. 
Si tibi prisca animi virtus, meliora patrato, 

Et partes Guelphas, si sapis, ipsa tene. 
Miraris forsan quod sim mutatus ab illo 

Qui quondam fueram, mens sit et ista mihi. 
In coelo, de quo veni L.uc, evanuit omnis 

Error: coelicolis omnia vera patent. 
Astrorum influxum stulte me credere novi, 

Quippe Deus nutu dirigit omne suo. 
Multi illic, quos exclusi de sede beata : 

Multos, quos posui, non ibi comperio. 
Non est judams loco in illo, aut ethnicus, annos 

In quo quinque decem poena soluta mihi est. 
Tersa igni mea lingua fuit turbam inter eorum, 

Qui sunt sedem ausi vituperare Petri. 
Intentam coelo scio nunc ; si nititur ullo 

Terreno auxilio, sic Deus instituit. 
Si parvum regnum tenet hic, non mundus eidem, 

Sed Dator in pignus summus habere dedit. 
Sed tanta est vobis rapiendi aliena cupido, 

Ut facile cedat Sparta vel ipsa locum. 
Italia, excidium vita, hacce quod arte mereris, 

Si vis reginae, non lupse habere notam, 

Virtutem libertati conjungito; factis 

Egregiis veriun jam tibi quaere decus. 
Esto sagax, concorsque simul, ne opus usque sit, ut te 

Extera tutetur dura regatque manus. 
Et si iterum huc ego delapsus te obiurgo, simulque 

Consulo, cor tangit cura paterna meum. 
Et timeo baratrura, quod pluribus esse paratum 

Sentio, quos crimeu, poenaque nulla movet. 
Si falsos pellas ductores, meque sequaris, 

Non erit ingratus, qui mihi fertur, honor. 



M. A. di C. 

